Kuke tänav (Rakvere)
‹ Kaart ajutiselt peidetud (?) › Kuke tänav on tänav Rakveres. See asub Kukeküla linnaosas ja on 200 meetrit pikk. Tänav paikneb Võidu ja Malmi tänava vahel ning ristub Härma tänavaga. Linnaosa ja tänav on nime saanud 1870. aastal ehitatud Kuke kõrtsi järgi, mille ukse kohal oli kukk. Kõrts paiknes endise Vaksali tänava ja Kuke tänava nurgal. Aadressil Kuke 3 paikneb kolmekorruseline paekivihoone, milles varem asus 1960. aastal avatud Rakvere linna avalik saun.